b'\n_START_ARTICLE_\nSaint-Savin-sur-Gartempe\n_START_SECTION_\nLuostari\n_START_PARAGRAPH_\nRomaanisessa Saint-Savin-sur-Gartempen luostarissa, jonka rakentaminen aloitettiin 1000-luvun puolessav\xc3\xa4liss\xc3\xa4, on useita yh\xc3\xa4 loistavassa kunnossa olevia 1000- ja 1100-lukujen sein\xc3\xa4maalauksia. Ristinmuotoisen kirkon laivan ja sivulaivan risteym\xc3\xa4kohdassa sijaitsee neli\xc3\xb6m\xc3\xa4inen torni._NEWLINE_Ensimm\xc3\xa4isen\xc3\xa4 rakennettiin sivulaiva, kuori ja sen katettu k\xc3\xa4yt\xc3\xa4v\xc3\xa4 sek\xc3\xa4 monikulmainen apsis. Seuraavassa rakennusvaiheessa tehtiin p\xc3\xa4\xc3\xa4laivaan kolme syvennyst\xc3\xa4, kellotorni ja sen kuisti ja viimeiseksi viel\xc3\xa4 viimeiset kuusi syvennyst\xc3\xa4 p\xc3\xa4\xc3\xa4laivaan. Kellotorni viimeisteltiin 1300-luvulla yli 80 metri\xc3\xa4 korkealla kivisell\xc3\xa4 torninhuipulla.'